“На астатнюю масу духавенства яшчэ няпэўнай добранадзейнасьці” ён раіў узьдзейнічаць праз благачынных, “цяпер ужо амаль усіх надзейных”. А потым рэкамендаваў выклікаць іх для перавыхаваньня ў Полацак па 2-3 чалавекі – “каб зноў ня даць поваду скласьціся шматлікай бандзе неслухаў ”. Тых, хто адмовіцца зьмяніць веру, Сямашка патрабаваў паступова замяшчаць надзейнымі сьвятарамі.